**РЕПУБЛИКА СРБИЈА**

**ГРАД БЕОГРАД**

**ГРАДСКА ОПШТИНА САВСКИ ВЕНАЦ**

**Комисија за избор пројеката и програма**

**удружења грађана**

**Број:404-32/2017**

**Датум: 03.03.2017.године**

**Б е о г р а д**

На основу члана 38. став 3. Закона о удружењима ("Службени гласник РС", број 51/09 и 99/11 и др. закони), Уредбе о средствима за подстицање програма или недостајућег дела средстава за финансирање дела средстава за финанирање програма од јавног интереса која реализују удружења („Службени гласник РС", бр. 8/12, 94/13), члана 77. Статута града Београда ("Службени лист града Београда" број 39/08, 6/10 и 23/13), члана 17. Статута Градске општине Савски венац ("Службени лист града Београда", бр. 45/08, 18/10, 33/13, 36/13 и 66/16), Одлуке о буџету општине Савски венац за 2017. годину (''Службени лист града Београда“ бр. 139/16 од 30.12.2016.год.), и чл. 8. Одлуке о начину суфинансирања удружења грађана средствима из буџета Градске општине Савски венац ("Службени лист града Београда, бр. 66/15), председница Општине је донела Одлуку о покретању поступка за суфинансирање пројеката и програма удружења грађана из буџета Градске општине Савски венац за 2017. годину, бр. I-03-06-7.15/2017. од 17.01.2017. године и расписала јавни конкурс који је објављен 18.01.2017.године на огласној табли и интернет страници Градске општине Савски венац, из области Програми за младе/омладински активизам-Програми Канцеларије за младе-I ИТ предузетништво за младе.

На седници одржаној 21.02.2017. године након истека рока за подношење пријава на конкурс, Комисија је извршила административну и техничко-финансијску провера, бодовање по општим и посебним критеријумима и утврђивање предлога ранг листе бодовања и објављивање предлога ранг листе бодовања на интернет страници општине дана 24.02.2017. године. На седници одржаној 03.03.2017. године, након истека рока за приговоре, Комисија је донела

**Извештај о спроведеном јавном конкурсу са предлогом коначне ранг листе Комисије за избор програма/пројеката удружења грађана за област-**

**Програми за младе/омладински активизам-Програми Канцеларије за младе- I ИТ предузетништво за младе**

Комисија за избор пројеката/програма удружења грађана за суфинансирање пројеката/програма удружења грађана из буџета за 2017.годину је на седници одржаној 21.02.2017. године, након увида у приспелу конкурсну документацију констатовала да су на Конкурс пристигле 2 пријаве предлога пројеката/програма, које су испуниле све формалне услове Јавног конкурса.

У складу са Одлуком о начину суфинансирања удружења грађана из буџета Градске општине Савски венац бр. 06-1-25.8/2015-I-01 од 28.10.2015 и Правилником о ближим условима за спровођење поступка доделе средстава удружењима грађана из буџета Градске општине Савски венац бр. I-03-06.7.1598/2015 од 29.12.2015., Комисија је размотрила пристигле пројекате који су благовремено поднети и који испуњавају све прописане формалне и садржајне услове Конкурса.

На основу анализе свих наративних и финансијских елемената, предложених активности и исказане структуре буџета, чланови Комисије су појединачно бодовали пројекатe према прописаним критеријумима и утврдили предлог ранг листе бодовања са предложеним износом за суфинансирање која је објављена 24.02.2017.године на интернет страници општине Савски венац. Како у прописаном року, који је истекао 01.03.2017.године, није пристигао ниједан приговор, Комисија је на седници која је одржана 03.03. 2017.године, донела Извештај о спроведеном јавном конкурсу са предлогом коначне ранг листе и Предлог Одлуке о избору пројекта/програма удружења грађана за суфинансирање из буџета Градске општине Савски венац у 2017.години.

Комисија је одлучила да суфинансира удружење у износима у односу на исказане у пројектној документацији.

Комисија је израдила извештај о спроведеном јавном конкурсу са Предлогом коначне ранг листе са бодовима и предлогом Одлуке о избору пројекта/програма који се доставља Већу Градске општине Савски венац на усвајање, сходно чл. 16. Одлуке о начину суфинансирања удружења грађана из буџета Градске општине Савски венац .

Одлуку о избору пројекта/програма који се суфинансирају из буџета Градске општине Савски венац на основу коначне ранг листе доноси председница Градске општине Савски венац уз прибављено мишљење Већа.

Решење о додели средстава на основу Одлуке о избору пројекта/програма доноси председница Градске општине Савски венац.

У року од 7 дана од доношења Одлуке о избору пројекта/програма, председница Градске општине Савски венац ће склопити са изабраним удружењем грађана појединачан уговор о суфинансирању са дефинисаним пројектним и програмским активностима. Удружење је у обавези да Комисији за избор пројеката и програма удружења грађана достави наративни и финансијски извештај у прописаном обрасцу, а који могу преузети од Канцеларије за младе, по окончаним активностима и истеку рока Уговора.

Сви кандидати и заинтересована лица се могу информисати о коначним резултатима конкурса са образложењем на званичној интернет страници Градске општине Савки венац (www.savski venac.rs).

**ПРЕДСЕДНИК КОМИСИЈЕ**

Александар Дујановић, с.р.

**КОНАЧНA РАНГ ЛИСТA СА БОДОВИМА И РАНГИРАЊЕМ ПРИЈАВЉЕНИХ ПРОЈЕКАТА И ПРОГРАМА УДРУЖЕЊА ГРАЂАНА**

**Табела: Пројекти и програми који се предлажу за суфинансирање**

|  |  |  |  |  |  |  |  |
| --- | --- | --- | --- | --- | --- | --- | --- |
| Р.б. | подносилац захтева | назив пројекта | Критеријуми за оцењивање програма | укупнободова | укупна вредност пројекта | тражени износ | одобрени износ |
| К1 | К2 | К3 | К4 | К5 | К6 | К7 | К8 |
| 1. | Удружење грађана ПХП Србија | „ИТ ПРЕДУЗЕТНИ- ШТВО ЗА МЛАДЕ- Едукација и јачање ИТ заједнице“ | 3,5 | 18,6 | 14,64 | 9 | 9,5 | / | 10 | 9 | 74,24 | 1.747.956,00 динара | 1.447.956,00 динара | 1.447.956,00 динара |